
Izglītības un zinātnes ministrijai

[bookmark: _Hlk65834745]Par Ministru kabineta rīkojuma projektu 
"Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Izglītības un zinātnes ministrijas budžetu un Sabiedrības integrācijas fondu"

Tieslietu ministrija ir izskatījusi Izglītības un zinātnes ministrijas izstrādāto Ministru kabineta rīkojuma projektu "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Izglītības un zinātnes ministrijas budžetu un Sabiedrības integrācijas fondu" (turpmāk – MK rīkojuma projekts) un tā sākotnējās ietekmes novērtējuma ziņojumu (turpmāk – anotācija), un atbalsta MK rīkojuma projekta turpmāko virzību bez iebildumiem, vienlaikus izsakot šādu priekšlikumu:
Saskaņā ar MK rīkojuma projekta anotācijas III sadaļas 7. punktu MK rīkojuma projekts skar plānotās amata vietu skaita izmaiņas Sabiedrības integrācijas fondā. Ievērojot minēto, lūdzam papildināt MK rīkojuma projekta anotāciju ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 66.2. apakšpunktā noteikto informāciju – kā projekta izpilde ietekmē institūcijai pieejamos cilvēkresursus.

